Näkijän voitelu ja yliluonnollisuus 2/3
Hei! Olen Kevin Basconi King of Glory -järjestöstä.
Olen innoissani tästä etuoikeudesta, -
että saan puhua teille Taivas TV7:llä hieman näkijän voitelusta.
Herra on käskenyt minut ja Kathy-vaimoni -
opettamaan näkijän voitelusta. Olemme saarnanneet, opettaneet -
ja pitäneet näkijäkouluja kaikkialla maailmassa vuodesta 2007.
Se alkoi näin: -
Vuonna 2007 olin Kansas Cityssä rukouskammiossani.
Rukoilin vanhassa ruskeassa nojatuolissani.
Rukoillessani koin Jeesukselta hellää kehotusta nousta taivaallisiin.
Sanoin: "Kyllä, Herra", ja minut nostettiin taivaaseen.
Raamatussa sanotaan, -
että meidät on asetettu taivaallisiin Kristuksessa Jeesuksessa.
Herra Jeesus oli kauniilla näköalapaikalla kalliojyrkänteellä.
Hän istui graniittipenkillä.
Oli ilmeistä, että Hän odotti minua.
Näyssä menin sinne ja istuuduin Jeesuksen viereen.
Hän alkoi puhua jälleen näkijän voitelusta.
Edellisessä jaksossa kerroin, -
miten Herra puhui minulle näkijän voitelusta Tansaniassa vuonna 2002.
Hän käski minun tutkia muinaisia näkijöitä.
Olin ollut uskollinen. Olin tutkinut Raamatusta näkijöitä.
Aloin ymmärtää, että näkijä on profeettatyyppi.
On olemassa monia erilaisia profeettatyyppejä.
Kaikki profeetat eivät ole näkijöitä eivätkä kaikki näkijät ole profeettoja.
Kun Herra alkoi puhua minulle muinaisista näkijöistä, -
ymmärsin Hänen puhuvan näkijäprofeetoista.
Yleensä näkijäprofeetat toimivat korkealla Jumalan voiman tasolla.
Mooses on esimerkki näkijäprofeetasta.
Samoin Jeesus.
Myös Elia on esimerkki näkijäprofeetasta.
Näkijäprofeetan toiminnassa Jumalan valtakunta murtautuu esiin -
ihmeinä, merkkeinä ja tunnustekoina.
Minut siis nostettiin taivaallisiin vuonna 2007, -
ja istuuduin Jeesuksen viereen graniittipenkille.
Olin tutkinut ahkerasti Jumalan Sanaa.
Olin rukoillut ja paastonnut ahkerasti.
Olin etsinyt Jumalaa ja ilmestystä näkijän voitelusta.
Olihan Herra Jeesus kehottanut minua tutkimaan muinaisia näkijöitä.
Näkijä on joku, joka katselee näkyä tai näkee hengelliseen maailmaan.
Istuuduin Jeesuksen viereen kauniille penkille taivaallisissa.
Se oli suurenmoista.
Tahdon rohkaista teitä, että taivas on todellinen.
Sinulla on koti taivaassa.
Sinulla on taivaassa paikka, jossa voit todella istua Jeesuksen kanssa.
Tämä todistus kertoo yhdestä sellaisesta kokemuksesta.
Istuin siellä Jeesuksen vieressä.
Hän alkoi puhua minulle jälleen kerran näkijän voitelusta.
Hän alkoi puhua minulle taas muinaisista näkijöistä.
Ennen tätä kokemusta meillä oli kotitalo -
Kansas Cityssä Missourissa Kansain- välisen rukoushuoneen lähellä -
Kensington Avenue 11 200:ssa.
Talomme takana oli järvi, joka oli täynnä ahvenia.
Tykkään kalastamisesta. Tapasin mennä kalaan Pyhän Hengen kanssa.
Meillä oli hauskaa.
Rukoilin, että oppisin ymmärtämään näkijän voitelua paremmin.
Niihin aikoihin maakotka (engl. kultainen kotka), -
kuten kaulakorussani, kävi takapihallamme Kansas Cityssä.
Kerroin siitä ystävälleni, joka kuului Kansas Cityn profeettoihin.
Hän sanoi: "Mahdotonta! Maakotkat eivät tule kaupunkipaikkoihin."
Hän oli ulkoilmaihminen ja luonnontuntija.
En ole ornitologi, mutta uskon, että lintu oli maakotka.
Aloin rukoilla ja paastota asian takia.
Herra kertoi, että se oli ihme ja merkki.
Pyhä Henki yritti antaa minulle ilmestystä näkijän voitelusta -
maakotkan käynnin kautta.
Se tapahtui luonnollisessa maailmassa.
Olin taas rukouskammiossani samassa ruskeassa nojatuolissani.
Sanoin: "Herra, jos kotka on Sinusta, haluan lisää ilmestystä."
Olin vähän vanhatestamentillinen. Laitoin Herralle villat.
Sanoin: "Jos kotka on Sinusta, haluan syöttää sille kalan."
Sinä iltapäivänä tulin rukouskammiostani.
Lastasin kalastusvehkeeni kottikärryille -
ja olin työntämässä niitä järvelle veneeni luo.
Silloin kotka syöksähti alas puusta edestäni vajaan metrin päästä.
Se meni istumaan puuhun, ja sieltä se seurasi jokaista liikettäni.
Pyhä Henki muistutti rukouksestani: "Jos tämä on Sinusta, -
haluan syöttää kotkalle kalan."
Astuin veneeseen. Pyhä Henki ohjasi minut tiettyyn paikkaan järvellä.
Hän sanoi: "Heitä syötti tuohon."
Tein työtä käskettyä ja sain heti suuren ahvenen.
Tulin taas takapihani rantaan. Kotka katseli minua sieltä.
Heitin kalan nurmikolle. Kotka syöksähti hakemaan kalan.
Oli 29. huhtikuuta.
Soitin ystävälleni, joka on Kansas Cityn profeettoja. Kerroin kaiken.
Hän sanoi: "Herra puhuu sinulle. Ole tarkkana."
Aloin rukoilla, paastota ja kysyä siitä Herralta.
Herra alkoi puhua minulle Raamatusta.
Pietari ja Johannes vietiin suuren neuvoston eteen.
Heitä kiellettiin puhumasta Jeesuksen nimeen, mutta he sanoivat: -
"Emme voi olla puhumatta siitä, mitä olemme nähneet ja kuulleet."
Herra alkoi antaa minulle ilmestystä näkijän voitelusta -
sekä maakotkan ja näkijän voitelun riippuvuussuhteesta.
Aloin paastota ja rukoilla yhä enemmän.
Herra puhui minulle rukouskammios- sani ehkä korvin kuultavalla äänellä: -
"Ala tutkia Kansas Cityn profeettojen historiaa.
Tutki viime aikojen herätysten historiaa."
Ajattelin: "En tiedä, miten sen teen."
Herra sanoi tämän noin kello 12.30.
Noin kello 13.00, puoli tuntia myöhemmin, tulin rukouskammiostani.
Menin keittiöön juomaan mehua. Ovikello soi. Siellä oli joku mies.
Hän sanoi: "Olin rukouksessa. Herra käski minun antaa tämän sinulle."
Hänellä oli kaksi laatikollista papereita Kansas Cityn profeetoista -
ja vuonna 1994 puhjenneista herätyksistä.
Tutkin papereita. Silloin Herra alkoi puhua minulle -
ja opettaa minulle riippuvuussuhteesta -
näkijän voitelun, muinaisten näkijä- profeettojen ja maakotkan välillä.
Maakotka edustaa profeetallista voitelua.
Esimerkiksi Jes. 40:31:ssä sanotaan, -
että ne, jotka Herraa odottavat, kohottavat siipensä kuin kotkat.
Meille Amerikassa tulee siitä heti mieleen valkopäämerikotka, -
mutta itse asiassa Raamattu viittaa maakotkaan.
Jumala alkoi antaa minulle ilmestystä -
maakotkan ja näkijän voitelun riippuvuussuhteesta.
Valitettavasti minulla ei nyt ole aikaa mennä yksityiskohtiin, -
mutta halusin kertoa siitä hieman asettaakseni opetukselleni perustaa.
Myöhemmin samana vuonna minut vietiin rukouksessa taivaaseen.
En tiedä, olinko ruumiissani vaiko poissa ruumiistani.
Herra oli kuitenkin opettanut näkijän voitelusta monen vuoden ajan -
Sanan, unien ja näkyjen kautta, monilla eri tavoilla.
Nyt minut oli nostettu taivaaseen. Istuin taivaallisissa Jeesuksen kanssa.
Herra Jeesus kääntyi, hymyili ja katsoi minuun.
Jeesuksen silmät ovat tosi kauniit.
Ne ovat kuin kaksi allasta täynnä elävää rakkautta.
Ellet ole ikinä ottanut Jeesusta vastaan, se on hyvin yksinkertaista.
Sano vain: "Herra, uskon, että olet Jumalan Poika.
Uskon, että kuolit ristillä ja vuodatit veresi syntieni sovitukseksi."
Jos rukoilet sen ääneen, synnyt uudesti ja pelastut.
Se tarkoittaa, että sinusta tulee Jumalan poika tai tytär.
Elämäsi muuttuu, kuten kerroin edellisessä jaksossa.
Kun Jeesus katsoi minua graniittipenkillä taivaallisissa, -
Hän alkoi hymyillä ja opettaa jälleen kerran näkijän voitelusta.
Hän osoitti oikealla kädellään näin.
Kaukaisuudessa, 160―190 kilometrin päässä siinsivät suurenmoiset vuoret -
ja majesteettiset huiput.
Uskoisin, että Himalajakin olisi pieni verrattuna jättiläisvuoriin, -
jotka näin taivaallisissa.
Herra osoitti niitä sormellaan. "Kevin, katso!"
Tiedäthän, Jeesus puhui ja opetti minulle näkijän voitelusta.
Jeesus antoi minun nousta taivaallisiin, -
ja siellä Hän antoi minulle lisää ilmestystä näkijän voitelusta.
Niinpä katsoin paikkaa, jota Jeesus oli osoittanut.
Näin ainoastaan sen, että hyvin etäällä kaukaisuudessa -
oli kauniita vuoria ja suurenmoisia lumen peittämiä huippuja.
Katsoin Jeesusta. Tiesin, etten nähnyt sitä, mitä Hän halusi minun näkevän.
Kun alkaa saada tällaisia näkijän kokemuksia, -
ei ole mitään vikaa siinä, että esittää Herralle kysymyksiä.
Sanoin: "Jeesus, anteeksi mutta en näe." Hän osoitti uudelleen. "Katso!"
Kun Hän sanoi "Katso", näköaistini moninkertaistui.
Näin vuoret nyt paljon yksityiskohtaisemmin.
En siltikään nähnyt, mitä Herra halusi minun näkevän.
"Herra, en näe vieläkään." Hän osoitti taas. "Kevin, katso!"
Näköaistini moninkertaistui taas, -
aivan kuin olisi katsonut kaukoputken läpi.
Aloin nähdä vuorista yksityiskohtia: kiviä ja halkeamia.
Jeesus osoitti taas: "Katso uudelleen!"
Kun katsoin taas, näin maakotkan lentävän ohi ja huutavan.
Ajattelin: "Hyvänen aika! Herra puhuu minulle maakotkista."
Olin monta kuukautta tutkinut Raamatusta maakotkia.
Maakotka oli käynyt takapihallani.
Tajusin, että Herra yritti antaa lisää ilmestystä -
näkijän tai näkijän voitelun ja maakotkan riippuvuussuhteesta.
Uskon, että näkijän voitelu on profeetallisen voitelun tyyppi, -
jonka saa kypsä uskova.
Herra osoitti taas sormellaan. "Kevin, katso!"
Näin suurenmoisen maakotkan, joka liiteli taivaallisissa.
Se oli tosi kaunista.
Katselin kotkaa, ja se laskeutui valtavan kotkanpesän reunalle.
Olin kuullut, että maakotkapari solmii elinikäisen liiton.
Usein maakotkan pesä kasvaa hyvin suureksi.
Taivaallisissa näkemäni maakotkan pesä -
oli kenties 30 metriä ympärysmitaltaan.
Herra osoitti jälleen. "Katso!"
Katsoin jälleen. Aivan kuin näköaistini olisi taas tarkentunut.
Näin maakotkan hyvin selvästi.
Katselin, miten maakotka tähyili minua satojen kilometrien päästä.
Näin, miten sen pupillit tarkensivat Jeesukseen ja minuun, -
kun istuimme penkillä.
Henkeeni alkoi virrata ilmestystä.
Henkeeni alkoi virrata ilmestystä näkijän voitelusta.
Jumalan voima ja kirkkaus alkoivat täyttää Henkeäni.
Herra Jeesus sanoi: "Kevin, katso uudelleen!"
Näin, miten maakotka lennähti pesästään.
Näin tuhansittain munia maakotkan pesässä.
Munat alkoivat väristä.
Herra sanoi: "Kuuntele!"
Yhtäkkiä kuuloaistini ikään kuin moninkertaistui.
Kuulin ääniä maakotkan pesästä.
Kun katselin sitä, näin, miten maakotkanpoikaset -
alkoivat murtautua esiin munahampaallaan.
Poikasia alkoi vaappua pitkin maakotkan pesää.
Katselin sitä pitkään. Se oli kiehtovaa.
Muistin kaikki maakotkista ja muinaisista näkijöistä lukemani asiat.
Henkeeni virtasi ilmestystä.
Herra osoitti taas. "Kuuntele!"
Kuulin taas satojen maakotkanpoikasten uikuttavan.
Ne sanoivat: "Näkijät!
Näkijät! Näkijät! Näkijät!"
Jumalan kirkkaus laskeutui ylleni.
Aloin saada ilmestystä, että Jumala nostaa näkijöitä.
Maailman jokaisessa kansakunnassa Jumala kasvattaa kotkanpesää, -
täysi-ikäisiä isiä, jotka opettavat pojille näkijän voitelusta.
Jumala nostaa tässäkin maassa täysi-ikäisiä näkijäprofeettoja, -
jotka opettavat Kristus-ruumiille näkijän voitelusta.
Jeesus osoitti taas sormellaan. "Katso!"
Näin taas saman maakotkan.
Se syöksähti tuolle kauniille kotkanpesälle -
taivaallisissa paikoissa.
Samalla se kirkui.
Kun maakotka kirkui, minut temmattiin ruumiistani.
Menin ajassa taaksepäin.
Olin taas Mwanzassa Tansaniassa.
Olin Jumalan voiman alla. Elin uudelleen kokemuksen vuodelta 2001,
kun Jeesus seisoi yläpuolellani ja käski tutkia muinaisia näkijöitä.
Sanon näin: Olin hyvin kiitollinen, -
koska pystyin kirjoittamaan asioita ylös.
Kun alat saada tällaisia yliluonnollisia kokemuksia, -
näkijäkokemuksia, hurmoksia ja näkyjä, kirjoita asioita ylös.
Kun kuluu vuosia, ei enää muista yksityiskohtia.
Yksityiskohdat ovat tärkeitä.
Olin jälleen Afrikassa. Katselin, miten Herra opetti minulle näkijän voitelusta.
Hän opetti muinaisista näkijöistä.
Pystyin tekemään paljon parempia muistiinpanoja.
Makasin lattialla. Kun Herra puhui, näin sadoittain enkeleitä, -
jotka nousivat ylös ja laskeutuivat alas Jeesuksen päälle.
Vasta 1,5 vuoden tutkimisen jälkeen löysin jakeen Joh. 1:51: -
"te saatte nähdä [...] Jumalan enkelien nousevan ylös ja laskeutuvan alas -
Ihmisen Pojan päälle".
Olin Afrikassa vuonna 2001. Nyt oli vuosi 2007, ja olin Kansas Cityssä.
Jeesus opetti samat asiat uudelleen muinaisista näkijöistä.
Hän rohkaisi minua tutkimaan muinaisia näkijöitä.
Hän sanoi: "Tulee päivä, jolloin lähetän sinut opettamaan maailmaa, -
omiani, näkijän voitelusta."
Yhtäkkiä kuulin maakotkan kirkumista.
Minut lennätettiin ajassa ja tilassa.
En enää ollut Afrikassa. Olin graniittipenkillä -
taivaallisissa asetettuna istumaan Kristuksen viereen.
Olin hieman päästäni pyörällä.
"Olenko Kansas Cityssä, taivaassa vai Afrikassa?"
Luultavasti olin kaikissa kolmessa paikassa samaan aikaan.
Sillä tavalla näkijän voitelu ja Jumalan kirkkauden maailma toimivat.
Se on toisen opetuksen aihe.
Istuin ja ajattelin: "Mahtavaa! Missä olen?"
Herra kosketti olkapäätäni. Käännyin ja katsoin Jeesuksen silmiin.
Hän hymyili minulle niin kuin ylpeä isä hymyilisi.
Kuin isä, jolle on juuri syntynyt poikavauva.
Hän hymyili minulle kuin isä, joka on juuri antanut lapselleen synttärilahjan.
Jeesuksesta huokui valtavaa rakkautta.
Tiesin, että Hän oli antanut minulle ilmestystä -
sekä kyvyn opettaa ja saarnata -
näkijän voitelun yliluonnollisesta luonteesta.
Tajusin myös, että aikani Jeesuksen kanssa sinä päivänä oli loppumassa.
Katselin, miten Herra nousi ja laski kätensä hartioilleni.
Hän katsoi silmiini ja hymyili minulle.
Hän sanoi: "Tänään lähetän sinut opettamaan omilleni -
muinaisista näkijöistä.
Mene ja ala opettaa ja saarnata asioista, joita ymmärrät."
Välittömästi olin jälleen rukouskammiossani Kansas Cityssä.
Aloin kirjoittaa asioita ylös, kuten tässä näette.
Siksi voin nyt puhua niistä. Dokumentoin koko kokemuksen.
Peitin sen rukouksilla ja paastolla. Kerroin siitä pastorilleni, -
pastori Alan Kochille "Christ Triumphant Church" -seurakunnassa.
Kerroin siitä ystävilleni ja apostoleille -
Kansas Cityn profeetoissa ja muissa apostolisissa liikkeissä.
Luovutin sen heille hyväksyttäväksi.
He kaikki sanoivat yksimielisesti: "Tämä on Herralta.
Uskomme, että Jeesus on lähettänyt sinut kaikkeen maailmaan -
opettamaan omilleen näkijän voitelusta."
Uskon, että tämä on Suomelle ja jokaiselle katsojalle.
Uskon, että olemme saapuneet ikuisuuden risteykseen, -
jossa Korkeimman Jumalan Poika Jeesus Kristus Nasaretilainen -
kutsuu omiaan nousemaan ylös tänne -
ja näkemään, mitä tämän jälkeen täytyy tapahtua.
Ilm. 4:ssä sanotaan (mukaillen): "Olin hengessä Herran päivänä ja katso, -
ääni sanoi: 'Nouse ylös tänne, niin minä näytän sinulle, -
mitä tämän jälkeen on tapahtuva'."
Edellisessä jaksossa puhuimme 1. Joh. 3:sta, jonka mukaan -
näemme Hänet sellaisena kuin Hän on ja näemme niin kuin Hän näkee.
Uskon meidän tulleen kairos-hetkeen, hetkeen Jumalan aikataulussa.
Kutsun sitä ikuisuuden risteykseksi.
Siinä Jumala antaa armon lahjan kenelle tahansa, -
jotta tämä voi toimia näkijän voitelussa.
Sanon lopuksi tämän: Vanhassa testamentissa oli valittuja astioita, -
joiden ylle Jumala laski Henkensä.
Mutta uskon, että ristin tällä puolen Hän voi antaa sen kenelle tahansa.
Kiitän Jumalaa viidestä virasta, jotka mainitaan Efesolaiskirjeessä: -
paimenista, opettajista, profeetoista, evankelistoista ja apostoleista.
Uskon näihin virkoihin. Uskon, että Jumala nostaa monia ihmisiä -
toimimaan näissä voiteluissa.
Mutta uskon, että näkijän voitelu on kaikkia varten.
Uskon, että se on Suomea, Pohjoismaita ja muita alueita varten.
Sanon kaikille, jotka katsovat tätä ohjelmaa ja kuulevat ääneni: -
te voitte saada näkijän voitelun ja toimia siinä.
Miksi? Koska Kristuksen veri tekee teistä vanhurskaita ja pyhiä, -
niin että voitte olla kuninkaita ja pappeja Jumalallemme ja Isällemme.
Niin Ilmestyskirja sanoo luvussa yksi.
Jeesuksen veri tekee sinusta vanhurs- kaan ja pyhän. Ei voi tehdä muuta -
näkijän voitelussa toimimisen hyväksi.
Sitä ei taata paastolla, rukouksella, palvelemisella eikä lahjoittamisella.
Olet jo kelvollinen toimimaan näkijän voitelussa.
Haluan rukoilla puolestasi, että saisit voitelun ja se aktivoituisi.
Se on hyvin yksinkertaista.
2. Kun. 6:17: "Elisa rukoili ja sanoi: -
'Herra, avaa hänen silmänsä, että hän näkisi'.
Ja Herra avasi palvelijan silmät, ja hän näki, ja katso: -
vuori oli täynnä tulisia hevosia ja tulisia vaunuja Elisan ympärillä."
Tässä puhutaan tietysti enkelten sotajoukosta.
Jumala haluaa sinun näkevän ja kuulevan uudella tavalla.
Jumala haluaa, että sinulla on näkevät silmät ja kuulevat korvat.
Rukoillaan. Isä, rukoilen, että Jumalan elämäni ylle asettama armon lahja -
siirtyy myös katsojien ylle.
Isä, pyydän Jeesuksen nimessä, avaa heidän silmänsä, -
niin kuin jakeessa sanottiin: "Herra avasi hänen silmänsä."
Isä, rukoilen Jeesuksen nimessä, avaa Sinä heidän silmänsä.
Avaa Sinä heidän korvansa, -
jotta he näkisivät ja erottaisivat, että se, joka on puolellamme, -
on suurempi, kuin se, joka on meitä vastaan.
Isä, saat kiitoksen ja kunnian aktivoinnista ja vuodatuksesta, -
jotka Suomi ja Pohjoismaat nyt saavat.
Jeesuksen väkevässä nimessä, aamen.
Olen Kevin Basconi Pohjois-Carolinasta Amerikasta.
Minulla on pieni King of Glory -järjestö.
Lisätietoa järjestöstämme -
saa osoitteesta www.kingofgloryministries.org.
Kotisivuillamme on paljon ilmaisia opetuksia ja videoita.
Olemme avaamassa uutta korkeamman oppimisen koulua, -
jossa autamme ja opetamme verkon välityksellä näkijän voitelusta.
Liity siihen kirjautumalla sähköpostilistallemme -
kotisivujemme oikeassa yläkulmassa.
Haluan vielä kiittää Taivas TV7:ää tästä mahdollisuudesta, -
että olen saanut julistaa Valtakunnan evankeliumia teille täällä Suomessa.
Jumalan käsi on tämän kansakunnan yllä.
On tuleva väkevä Jumalan liike, -
joka pyyhkii Suomesta moniin maihin.
Uskon, että TV7:ää tullaan käyttämään suuresti ja väkevästi -
tuomassa todellista herätystä moniin paikkoihin.
Uskon, että Suomeen tulee herätys.
Uskon, että herätys tulee sinun elämääsi ja kotiisi.
Etsi siis Jumalan valtakuntaa.
Usko Herran avaavan sinun silmäsi, niin että näet, kuulet, -
erotat ja tiedät, mitä Jumala haluaa tehdä kauttasi -
Suomen maassa Hänen kunniakseen.
Jumalan siunausta! Nähdään kolmannen jakson parissa! Aamen.
Suomennos: Marianne Tenetz